Han debuterte i verdenscupen i alpint 21. desember 2009. Ryding deltok for Storbritannia under Vinter-OL 2010 og oppnådde en 27.-plass i slalåm som beste resultat. Han deltok også under Vinter-OL 2014 og oppnådde en 17.-plass i slalåm som beste resultat. I desember samme år fikk han en fin 17.-plass i WC-cupen i Åre. Flere plasseringer blant de 30 beste gjorde at han fullførte sesongen 2014/15 som nummer 30 sammenlagt i slålåmcupen. Rydings karriere skjøt fart i 2016-sesongen da han tok poeng i alle renn utenom Kitzbühel der han kjørte ut i 2. omgang. Han endte på 22.-plass sammenlagt. I sesongen 2016/17 har han tatt steget opp blant de 15 beste. Han har tatt poeng i alle de 7 første rennene og toppet karrieren med en 2.-plass i Kitzbühel 22. januar. Han har hittil 230 WC-poeng og ligger på 5.-plass sammenlagt i slalåmcupen.